kekuataning panyuwun panjenengane Kanjeng Sunan Kali bledug kacipta dadi wewujudan lempengan barang. Lempengan barang dicipta dadi pusaka dening Kyai Supo kang aran Kyai Carubuk. Pusaka kang tundone kasebut Kyai Carubuk. Gusti Kang Maha Agung Maha Suci paring daya katiyasan linuwih kang tundone Kyai Carubuk bisa digunakake kanggo nyingkirake memolo sahingga ing tanah Jawa ilang prahara kabeh kalebu ing Demak sakukubane. Panjenengane Kanjeng Sunan Kali sawuse bisa nyingkirake prahara njur pinercaya dening para kawula. Para kawula senajan isih adedasar percaya agama Hindu Budha lan sapanunggalane remen lan tansah mundi-mundi barang-barang gaib sing nduweni daya ketiyasan. Panjenengane Kanjeng Sunan Kali anggone nyipta barang kang nduweni daya katiyasan tundone bisa nglumpukake para kawula awit para kawula percaya marang Kanjeng Sunan Kali. Sarampunge prahara, Kanjeng Sunan Kali satemah nglumpukake para kawula nganakake seslametan. Kanjeng Sunan Kali paring pangerten marang para kawula kang percaya sesaji lan sapanunggalane. Nalika para kawula pada kumpul nggawa sesaji, dening Kanjeng Sunan Kali tata carane sesaji kaowahi. Sesaji digawe njur digawakae bali para kawula kang pada teka. Sawuse para kawula diparingi pangerten seslametan diganti nama sodakoh. Para kawula ngetut wuri. Kanggo mantepake, rehne Kanjeng Sunan Kali aningali kahanane para kawula percaya barang-barang kang nduweni kekuatan gaib kanti nyuwun marang Gusti Kang Maha Suci nyipta barang kang bisa mancing atine para kawula. Kanjeng Sunan Kali nyuwun kanti sholat satengahing wengi. Nalika Kanjeng Sunan Kali nindakake sholat ana wewujudane godong kang tiniba kanti tinulisan kalimah sahadat : Kepara Kanjeng Sunan Kali tansah nyuwun supaya barang bisa tiningalan para kawula nduweni kekuatan gaib. Saka kersaning Allah godong kacipta dadi wewujudaning ageman kang tundone bisa mancing para kawula. Ageman kang kacipta saka godong iku diarani kutang Onto Kusumo”. (